Tehnilisest küljest näeb siis ülesanne välja selline. Arvutis jookseb programm, mis kuulab ID-kaardi lugejat. Kui lugejasse sisestatakse ID-kaart, loetakse kaardi pealt andmed ning kontrollitakse neid andmebaasist. Kui andmetele vastav isik leiti ja talle on sissepääs lubatud, siis saadame arvutist lukule signaali mõneks sekundiks. Ukselukk tõmbab keele antud arvuks sekunditeks tagasi ning ukse taga olev isik jõuab oma kaardi lugejast välja võtta ja ukse lahti tõmmata. Programm salvestab logisse ukse avamise antud  isikule.